Az olyan combműtétek, mint amilyen a combplasztika is, azoknak a pácienseknek javasolt, akik a megfelelő diéta és testmozgás ellenére továbbra is jelentős bőrfelesleggel küzdenek comb- és fenéktájékon.
Amennyiben a plasztikai sebész úgy határoz, hogy nincs lehetőség vagy nincs értelme a nem sebészeti (non- vagy minimál invazív) eljárásoknak, úgy a legtöbb esetben csak a combplasztikai műtét nyújthat kielégítő végeredményt.
Fontos, hogy mielőtt hasonló beavatkozás mellett döntesz, csak a már véglegesnek szánt testsúlyod és testalkatod mellett vágj neki. További súlygyarapodás és súlyvesztést követően az eredmények romolhatnak és további beavatkozásokra lehet szükséged.
Amennyiben korábban nyirokrendszerrel vagy vénával kapcsolatos problémákat diagnosztizáltak nálad (pl. mélyvénás trombózis), úgy a beavatkozás túl kockázatosnak minősül az esetedben. Minden esetben egyeztess kezelő orvosoddal!